“સ્ટેચ્યુ ઓફ યુનિટી”ની રૂપરેખા આપતા મંત્રીએ ઉમેર્યુ હતું કે, આ પ્રતિમાનું નિર્માણ થતા સમગ્ર વિશ્વને એક્તાનો સંદેશ પહોંચશે, સાથો સાથ અહિં મુલાકાતીઓ આવતા પ્રવાસન ઉદ્યોગને વેગ મળતા સ્થાનિક આદિવાસી લોકો માટે રોજગારીનું નિર્માણ થશે અને આર્થિક રીતે પગભર બનશે. આ પ્રસંગે દરામલી ગામના વિકાસ કામના મંજૂરી પત્રો મંત્રીના હસ્તે સરપંચને એનાયત કરાયા હતા. આ એક્તાયાત્રાના પ્રસ્થાન વેળાએ ઇડરના ધારાસભ્ય હિતુ કનોડીયા, જિલ્લા અગ્રણી જે.ડી.પટેલ, અશોક જોષી, તખતસિંહ હડિયોલ, અશ્વિનભાઇ પટેલ, સરપંચ હેતલબેન દેસાઇ, જિલ્લા વિકાસ અધિકારી ડામોર, અધિક કલેકટર વી.એલ.પટેલ સહિત ગ્રામજનો મોટી સંખ્યામાં ઉપસ્થિત રહ્યા હતા.